12.5.2023.
HR
Službeni list Europske unije
L 127/55
(367) Društvo može zatražiti primjenu tih pojedinačnih stopa antidampinške pristojbe ako naknadno promijeni naziv subjekta.
Zahtjev se mora uputiti Komisiji (104).
Zahtjev mora sadržavati sve relevantne informacije kojima je moguće dokazati da ta promjena ne utječe na pravo društva na ostvarivanje koristi od stope pristojbe koja se na njega primjenjuje.
Ako promjena naziva tog društva ne utječe na njegovo pravo na ostvarivanje koristi od stope pristojbe koja se na njega primjenjuje, uredba o promjeni naziva objavit će se u Službenom listu Europske unije.
(368) Izvoznik ili proizvođač koji nije izvozio predmetni proizvod u Uniju u razdoblju korištenom za utvrđivanje razine pristojbe koja se trenutačno primjenjuje na njegov izvoz može zatražiti od Komisije da se na njega primjenjuje stopa antidampinške pristojbe za društva koja surađuju, a nisu uključena u uzorak.
Komisija bi trebala odobriti takav zahtjev ako su ispunjena tri uvjeta.
Novi proizvođač izvoznik morao bi dostaviti dokaze: i.
da nije izvozio predmetni proizvod u Uniju u razdoblju korištenom za utvrđivanje razine pristojbe primjenjive na njegov izvoz; ii. da nije povezan s društvom koje je to činilo i na koje se stoga primjenjuju antidampinške pristojbe; i iii.
da je nakon toga izvozio predmetni proizvod ili je preuzeo neopozivu ugovornu obvezu da to učini u znatnim količinama.
(369) Uvoz od društva Zhejiang Hailide New Material Co. Ltd. predmet je zasebnog ispitnog postupka, a pristojbe se mogu uvesti posebnom uredbom.
(370) Sve zainteresirane strane obaviještene su o osnovnim činjenicama i razmatranjima na temelju kojih se namjeravalo preporučiti zadržavanje postojećih mjera te uvođenje konačnih antidampinških pristojbi na uvoz pređe velike čvrstoće od poliestera iz Kine.
Odobreno im je i razdoblje za podnošenje prigovora nakon objave.
Primjedbe koje su zainteresirane strane dostavile propisno su razmotrene te su, prema potrebi, nalazi na odgovarajući način promijenjeni.
(371) Uzimajući u obzir članak 109.
Uredbe (EU, Euratom) 2018/1046 Europskog parlamenta i Vijeća (105), kad se iznos treba nadoknaditi zbog presude Suda Europske unije, trebala bi se primijeniti kamatna stopa koju primjenjuje Europska središnja banka za svoje glavne operacije refinanciranja, objavljena u seriji C Službenog lista Europske unije prvog kalendarskog dana svakog mjeseca.
(372) Odbor osnovan člankom 15. stavkom 1.
Uredbe (EU) 2016/1036 nije dostavio mišljenje o mjerama predviđenima ovom Uredbom,
DONIJELA JE OVU UREDBU:
Članak 1.
1.
Uvodi se konačna antidampinška pristojba na uvoz pređe velike čvrstoće od poliestera, nepripremljene u pakiranja za pojedinačnu prodaju, uključujući monofilamente finoće manje od 67 deciteksa (isključujući konac za šivanje i višenitnu (strukanu) ili kabliranu pređu sa „Z”-uvojima, namijenjenu proizvodnji konca za šivanje, spremnu za bojenje i doradu, labavo namotanu na plastičnu šuplju cijev), trenutačno razvrstane u oznaku KN ex 5402 20 00 (oznaka TARIC 5402 20 00 10) i podrijetlom iz Narodne Republike Kine.
(104) European Commission, Directorate-General for Trade, Directorate G, Rue de la Loi 170, 1040 Bruxelles, Belgija.
(105) Uredba (EU, Euratom) 2018/1046 Europskog parlamenta i Vijeća od 18. srpnja 2018.
o financijskim pravilima koja se primjenjuju na opći proračun Unije, o izmjeni uredaba (EU) br.
1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br.
1316/2013, (EU) br. 223/2014, (EU) br. 283/2014 i Odluke br.
541/2014/EU te o stavljanju izvan snage Uredbe (EU, Euratom) br.
966/2012 (SL L 193, 30.7.2018., str. 1.).